**К ОПУБЛИКОВАНИЮ**

**КОМИ РЕСПУБЛИКАЛӦН**

**ОЛАНПАС**

**«Коми Республикаын овны судзсяна сьӧм йылысь»**

**Коми Республикаса Оланпасӧ вежсьӧмъяс пыртӧм да**

**Коми Республикаса ӧткымын оланпастэчас акт вынтӧмӧн лыддьӧм йылысь**

Примитӧма Коми Республикаса

Каналан Сӧветӧн 2021 вося косму тӧлысь 29 лунӧ

**1 статья.** Пыртны «Коми Республикаын овны судзсяна сьӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 1997, 7 №, 699 ст.; 1999, 6 №, 1077 ст.; 2001, 1 №, 1493 ст.; 2002, 9 №, 2059 ст.; 2003, 10 №, 2750 ст.; 2005, 3 №, 3766 ст.; 2006, 2 №, 4212 ст.; 2012, 13 №, 308 ст.; 2013, 11 №, 224 ст.) татшӧм вежсьӧмъяс:

1. 1 статьяын:

1) мӧд абзац гижны тадзи:

«овны судзсяна сьӧм ‒ олӧм могмӧдӧм вылӧ гражданинлӧн чӧжӧс серти колана медэтша ӧтувъя мында;»;

2) коймӧд абзац киритны.

2. 2 статьяса нёльӧд абзацын «социальнӧй отсӧгсӧ» кывъяс бӧрын содтыны «да сетны социальнӧя отсалан мераяс» кывъяс.

3. 3 статья киритны.

4. 4 статья гижны тадзи:

**«4 статья. Овны судзсяна сьӧм мында, сійӧс индан тшӧкыдлун да урчитан пӧрадок**

Коми Республикаса Веськӧдлан котыр урчитӧ Коми Республикаын локтан во вылӧ быд морт вылӧ овны судзсяна сьӧм мындасӧ ӧнія вося кӧч тӧлысь 15 лунӧдз торйӧдан дінму коэффициентсӧ тӧд вылӧ босьтӧмӧн, мый арталӧны кыдзи Россия Федерацияын ставнас быд морт вылӧ овны судзсяна сьӧм мындалӧн да Коми Республикаын быд морт вылӧ овны судзсяна сьӧм мындакӧд соотношение пӧрадокын, кутшӧмӧс урчитӧма Россия Федерацияса Веськӧдлан котырӧн.

Коми Республикаса Веськӧдлан котыр урчитӧ 2021 во вылӧ Коми Республикаын быд морт вылӧ да йӧзлӧн медшӧр социально-демографическӧй группаяс серти овны судзсяна сьӧм мындасӧ Коми Республикаын 2020 вося мӧд кварталысь быд морт вылӧ, йӧзлӧн медшӧр социально-демографическӧй группаяс серти овны судзсяна сьӧм мындаысь абу этшаджык мындаын.

Коми Республикаса Веськӧдлан котыр урчитӧ 2022 во да водзӧ мунысь вояс вылӧ Коми Республикаын йӧзлӧн медшӧр социально-демографическӧй группаяс серти овны судзсяна сьӧм мындасӧ Россия Федерацияса Веськӧдлан котырӧн урчитӧм пӧрадокын Коми Республикаын быд морт вылӧ овны судзсяна сьӧм мында урчитӧмкӧд ӧттшӧтш.

Коми Республикаса Веськӧдлан котыр урчитӧ Коми Республикаын быд морт вылӧ да йӧзлӧн медшӧр социально-демографическӧй группаяс серти овны судзсяна сьӧм мындасӧ торйӧн социальнӧй да экономика боксянь аслыспӧлӧслунъяссӧ да Коми Республикаын меститчӧм местаяслысь вӧр-ва да климат условиеяссӧ тӧд вылӧ босьтӧмӧн (водзӧ – вӧр-ва да климат зонаяс).

Сы могысь, медым тайӧ Оланпас серти урчитны овны судзсяна сьӧм мындасӧ, Коми Республика мутассӧ юкӧны вӧр-ва да климат серти кык зона вылӧ:

войвыв вӧр-ва да климат зона - Воркута, Инта, Печора да Усинск каръяс на ув мутасъясӧн, Изьва район, Чилимдін район;

лунвыв вӧр-ва да климат зона - Вуктыл, Сосногорск, Сыктывкар, Ухта на ув мутасъясӧн, Койгорт район, Кӧрткерӧс район, Княжпогост район, Луздор район, Сыктывдін район, Сыктыв район, Мылдін район, Удора район, Емдін район, Кулӧмдін район.

Коми Республикаын быд морт вылӧ, йӧзлӧн медшӧр социально-демографическӧй группаяс да вӧр-ва да климат зонаяс серти овны судзсяна сьӧм мындасӧ локтан во вылӧ урчитӧны Коми Республикаын быд морт вылӧ, йӧзлӧн медшӧр социально-демографическӧй группаяс серти да вӧр-ва да климат зонаяс серти овны судзсяна сьӧм мындаысь оз этшаджык мындаын, мыйта урчитӧма ӧнія во вылӧ.

Пенсионерлӧн овны судзсяна сьӧм мындаӧн, кутшӧмӧс урчитӧны Коми Республикаын «Россия Федерацияын овны судзсяна сьӧм йылысь» Федеральнӧй оланпасын 4 статьялӧн 3 пунктса мӧд да нёльӧд абзацъяс, тайӧ статьяса мӧд да коймӧд юкӧнъяс серти, вӧдитчӧны сы лыдын пенсия дорӧ социальнӧй доплата индӧм могысь, кутшӧмӧс урчитӧма «Канмусянь социальнӧй отсӧг йылысь» Федеральнӧй оланпасӧн.».

**2 статья.** Лыддьыны вынтӧмӧн:

1) «Коми Республикаын оланвыя кӧрзина йылысь» Коми Республикаса 2013 во косму тӧлысь 26 лунся 25-РЗ №-а Оланпас (Коми Республикаса канму власьт органъяслӧн индӧд-тшӧктӧмъяс, 2013, 11 №, 219 ст.);

2) «Коми Республикаын оланвыя кӧрзина йылысь» Коми Республикаса Оланпаслӧн 1 статьяӧ вежсьӧмъяс пыртӧм йылысь» Коми Республикаса 2014 во вӧльгым тӧлысь 10 лунся 137-РЗ №-а Оланпас (Коми Республикаса канму власьт органъяслӧн индӧд-тшӧктӧмъяс, 2014, 30 №, 601 ст.);

3) «Коми Республикаын оланвыя кӧрзина йылысь» Коми Республикаса Оланпаслӧн 3 статьяӧ вежсьӧмъяс пыртӧм йылысь» Коми Республикаса 2018 во косму тӧлысь 24 лунся 31-РЗ №-а Оланпас (Коми Республикаса канму власьт органъяслӧн индӧд-тшӧктӧмъяс, 2018, 7 №, 121 ст.);

4) «2010 во вылӧ Коми Республикаын пенсионерлы овны судзсяна сьӧм мында вынсьӧдӧм йылысь» Коми Республикаса 2009 во кӧч тӧлысь 30 лунся 69-РЗ №-а Оланпас (Коми Республикаса канму власьт органъяслӧн индӧд-тшӧктӧмъяс, 2009, 33 №, 596 ст.);

5) «2011 во вылӧ Коми Республикаын пенсионерлы овны судзсяна сьӧм мында вынсьӧдӧм йылысь» Коми Республикаса 2010 во кӧч тӧлысь 28 лунся 90-РЗ №-а Оланпас (Коми Республикаса канму власьт органъяслӧн индӧд-тшӧктӧмъяс, 2010, 37 №, 841 ст.);

6) «2012 во вылӧ Коми Республикаын пенсионерлы овны судзсяна сьӧм мында вынсьӧдӧм йылысь» Коми Республикаса 2011 во кӧч тӧлысь 28 лунся 70-РЗ №-а Оланпас (Коми Республикаса канму власьт органъяслӧн индӧд-тшӧктӧмъяс, 2011, 36 №, 903 ст.);

7) «2013 во вылӧ Коми Республикаын пенсионерлы овны судзсяна сьӧм мында вынсьӧдӧм йылысь» Коми Республикаса 2012 во кӧч тӧлысь 24 лунся 66-РЗ №-а Оланпас (Коми Республикаса канму власьт органъяслӧн индӧд-тшӧктӧмъяс, 2012, 50 №, 1147 ст.);

8) «2014 во вылӧ Коми Республикаын пенсионерлы овны судзсяна сьӧм мында вынсьӧдӧм йылысь» Коми Республикаса 2013 во йирым тӧлысь 3 лунся 75-РЗ №-а Оланпас (Коми Республикаса канму власьт органъяслӧн индӧд-тшӧктӧмъяс, 2013, 32 №, 573 ст.);

9) «2015 во вылӧ Коми Республикаын пенсионерлы овны судзсяна сьӧм мында вынсьӧдӧм йылысь» Коми Республикаса 2014 во кӧч тӧлысь 26 лунся 115-РЗ №-а Оланпас (Коми Республикаса канму власьт органъяслӧн индӧд-тшӧктӧмъяс, 2014, 27 №, 529 ст.);

10) «2015 во вылӧ Коми Республикаын пенсионерлы овны судзсяна сьӧм мында вынсьӧдӧм йылысь» Коми Республикаса 2015 во йирым тӧлысь 29 лунся 69-РЗ №-а Оланпас (Коми Республикаса канму власьт органъяслӧн индӧд-тшӧктӧмъяс, 2015, 21 №, 270 ст.);

11) «Коми Республикаын пенсионерлы овны судзсяна сьӧм мында вынсьӧдӧм йылысь» Коми Республикаса Оланпаслӧн 1 статьяӧ вежсьӧм пыртӧм йылысь» Коми Республикаса 2016 во йирым тӧлысь 27 лунся 98-РЗ №-а Оланпас (Коми Республикаса канму власьт органъяслӧн индӧд-тшӧктӧмъяс, 2016, 18 №, 249 ст.);

12) «Коми Республикаын пенсионерлы овны судзсяна сьӧм мында вынсьӧдӧм йылысь» Коми Республикаса Оланпаслӧн 1 статьяӧ вежсьӧм пыртӧм йылысь» Коми Республикаса 2017 во йирым тӧлысь 27 лунся 70-РЗ №-а Оланпас (Коми Республикаса канму власьт органъяслӧн индӧд-тшӧктӧмъяс, 2017, 24 №, 414 ст.);

13) «Коми Республикаын пенсионерлы овны судзсяна сьӧм мында вынсьӧдӧм йылысь» Коми Республикаса Оланпаслӧн 1 статьяӧ вежсьӧм пыртӧм йылысь» Коми Республикаса 2018 во йирым тӧлысь 29 лунся 77-РЗ №-а Оланпас (Коми Республикаса канму власьт органъяслӧн индӧд-тшӧктӧмъяс, 2018, 16 №, 272 ст.);

14) «Коми Республикаын пенсионерлы овны судзсяна сьӧм мында вынсьӧдӧм йылысь» Коми Республикаса Оланпаслӧн 1 статьяӧ вежсьӧм пыртӧм йылысь» Коми Республикаса 2019 во кӧч тӧлысь 12 лунся 48-РЗ №-а Оланпас (Коми Республикаса канму власьт органъяслӧн индӧд-тшӧктӧмъяс, 2019, 15 №, 205 ст.);

15) «Коми Республикаын пенсионерлы овны судзсяна сьӧм мында вынсьӧдӧм йылысь» Коми Республикаса Оланпаслӧн 1 статьяӧ вежсьӧм пыртӧм йылысь» Коми Республикаса 2020 во кӧч тӧлысь 30 лунся 46-РЗ №-а Оланпас (Коми Республикаса канму власьт органъяслӧн индӧд-тшӧктӧмъяс, 2020, 16 №, 248 ст.);

16) «Коми Республикаын пенсионерлы овны судзсяна сьӧм мында вынсьӧдӧм йылысь» Коми Республикаса Оланпаслӧн 1 статьяӧ вежсьӧм пыртӧм йылысь» Коми Республикаса Оланпаслӧн 1 статьяӧ вежсьӧм пыртӧм йылысь» Коми Республикаса 2020 во ӧшым тӧлысь 4 лунся 82-РЗ №-а Оланпас (Коми Республикаса канму власьт органъяслӧн индӧд-тшӧктӧмъяс, 2020, 21 №, 340 ст.).

**3 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын да паськалӧ 2021 вося тӧвшӧр тӧлысь 1 лунсянь артмӧм инӧда йитӧдъяс вылӧ.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2021 вося косму тӧлысь 30 лун

27-РЗ №